आज हम लोग दुखी इसलिए हैं, क्योंकि हम नहीं जानते कि जीवन में आने वाली परेशानियों, विघ्नों, बाधाओं से कैसा जूझा जाए। जरा-सी विषम परिस्थितियां हमें हताश-निराश कर देती हैं और हम टूटकर बिखर जाते हैं। विद्या, युक्ति और प्रबंधन के विलक्षण संयोजक गजानन गणेश सीख देते हैं कि हम सब भी उनके समान अपनी बुद्धि व विवेक का सदुपयोग कर उनके समान विघ्नहर्ता बन सकते हैं। रिद्धि-सिद्धि के दाता और बुद्धि के देवता की अनोखी काया में सफल प्रबंधन के ऐसे अनोखे सूत्र समाए हुए हैं, जिनको समझ लेने के बाद दुनिया की कोई भी विघ्न-बाधा सफलता का रास्ता नहीं रोक सकती।